stanford-oval/wikipedia huggingface dataset:
לשון הקרח ארבוס
דינמיקה של לשון קרח

הדינמיקה של קרחונים צפים כדוגמת לשון הקרח ארבוס מורכבת. לדוגמה, טיפוסית לקרחונים כגון לשון הקרח ארבוס, שעובייה נע בין 50 ל-300 מטרים, שהם מכילים זרמי קרח קטנים יותר. כל זרם קרח מייצר מערכת של שדות לחץ משלו. אם כן, בכל שטח לשון הקרח מתקיימים קצבים שונים של זרימה ולחץ.
לחץ וחיכוך גוברים לאורך האגפים של זרמי קרח כגון לשון הקרח ארבוס. הלחץ מופיע בצורת בתרונות כאשר קצב זרימת הקרח מואט. חיכוך שנוצר על ידי הטופוגרפיה של כדור הארץ בתחתית הקרחון מאט גם הוא את זרם הקרח. לעומת זאת, בדיוק ההפך קורה עם החלקת הבסיס. החלקה כזו גורמת לקרחון לקפוץ קדימה הודות למי ההפשרה שמתחת לקרחון הפועלים כחומר סיכה.
קרחונים כדוגמת לשון הקרח ארבוס מתרחבים ומצטמצמים עם השפעת הירח. למעשה, חוקרים בריטים גילו בשנת 2006 מתאם בין גאות ושפל ירחיים (שמקורם במשיכה כבידתית) לשונות במהירות הזרימה של זרם הקרח ראטלנד (Rutland Ice Stream) באנטארקטיקה. קודם לכן ערך צוות משותף לנאס"א, אוניברסיטת פנסילבניה האמריקאית ואוניברסיטת ניוקאסל מאנגליה תצפיות דומות בזרם הקרח וילאן באנטארקטיקה (Whillan's Ice Stream).
עם זאת, קיים מחקר מבוסס יותר שאינו קשור להשפעת הירח, הדן במחזוריות של הגידול והדעיכה של קרחונים. מחקר כזה גילה, שהגידול בקרחון יכול לגרום להאצה בקצב איטי של תנועת הקרחון. שינויי מהירות כאלו יכולים להתרחש במהלך חודשים או שנים. ואז תנועת הקרחון נעצרת. מדענים שמדדו את אורכה של לשון הקרח ארבוס גילו שהיא גדלה ב-160 מטרים בשנה.
לשון הקרח ארבוס דוחפת את הקרחון למפרץ ארבוס שם הוא מתנגח בקרח ימי מקובץ עונתי. התנגשות מסיבית גדולה אבל הדרגתית זו של קרח כנגד קרח יוצרת רכסי לחץ בקרחון. חלקים מלשון הקרח הופכים לבלתי יציבים, ניתקים והופכים לקרחונים ימיים. חוסר יציבות זה נובע בחלקו מהכיפוף והמתיחה שגוש הקרח עובר בהיותו צף מעל לים. יתר על כן, נהר הקרח נושא עמו את החולשות שנוצרו בקרחון משברים קודמים, שחווה במהלך מסעו במורד המדרונות של הר ארבוס.
התפרקות קרחון

כוחות פעולת הגלים ממצר מקמרדו, גאויות ולחצים פנימיים מנצלים את נקודות התורפה של לשון הקרח. כתוצאה מכך, קרחונים קטנים ושברי קרחונים מתפרקים מלשון הקרח ארבוס אבל רק כשקרח הים נשבר. כתוצאה מכך, התפרקות קרחונים היא עונתית ותקופתית, כיוון שמים פתוחים הכרחיים לשחרור הקרחונים אל תוך מפרץ ארבוס.
עומק המים בלשון הקרח, הקולטים את הקרחונים, משתנה ממינימום של 155 מ' ל-475 מ'. חברי משלחת טרה נובה של קפטן סקוט צפו לראשונה בהתפרקות לשון הקרח במרץ 1911, אז ניתק קטע של 4 ק"מ מן הלשון במהלך סופה. אירוע דומה במרץ 1990 הביא לניתוק קרחון בן 100 מיליון טון, באורך 3.5 ק"מ, מלשון הקרח. נוסף לכך, עדי ראייה מציינים, שלשון הקרחון חוותה אירוע התפרקות גדול בראשית שנות ה-40 של המאה ה-20. אירועי התפרקות כאלה לאורך זרבובית הקרחון מובילים בדרך הטבע להתקצרותה, בעוד שקרחונים המשתחררים מצדי לשון הקרח תורמים להיצרותה. לשון הקרח ארבוס מייצרת קרחונים שטוחים בחלקם העליון או טבלתיים.
לקריאה נוספת

Stevens, Craig & Sirguey, Pascal & Leonard, Gregory & Haskell, T.. (2013), Brief Communication: The 2013 Erebus Glacier Tongue calving event, The Cryosphere. 7. 1333-1337. https://doi.org/10.5194/tc-7-1333-2013
Squire, V., Robinson, W., Meylan, M., & Haskell, T. (1994), Observations of flexural waves on the Erebus Ice Tongue, McMurdo Sound, Antarctica, and nearby sea ice, Journal of Glaciology, 40(135), 377-385. https://doi.org/10.3189/S0022143000007462
F. Parmiggiani, M. Moctezuma-Flores, L Guerrieri, SAR analysis of the ice loss by marine-terminating ice tongues in polar environment, Proceedings Volume 11150, Remote Sensing of the Ocean, Sea Ice, Coastal Waters, and Large Water Regions 2019; 111500R (2019) https://doi.org/10.1117/12.2532481
Squire, V. et al, Observations of flexural waves on the Erebus Ice Tongue, McMurdo Sound, Antarctica, and nearby sea ice, Journal of Glaciology 40 (1994): 377-385
R. J. Perchal, Western Ross Sea and McMurdo Sound Ice Forecasting Guide, P 21
לקריאה נוספת > חומר עזר למורה

Antarctica Schools, Ross Island and Mount Erebus Antarctic Regions - Maps and Pictures
ביאורים

↑  באנגלית Ice pack, גושי קרח שאוחו זה לזה
מיצובישי eK קרוס EV

| --- | --- |

 מאפיינים כלליים
 יצרן:  מיצובישי מוטורס
 שנות ייצור:  2022 - הווה
 הרכבה:  יפן יפן
 מודל קודם:  Mitsubishi i-MiEV 
 סיווג:  מכונית קיי
 מרכב:  האצ'בק בעלת חמש דלתות
 פלטפורמה:  ניסאן-מיצובישי קיי EV
 אורך:  3,395 מ"מ
 רוחב:  1,475 מ"מ
 גובה:  1,655 מ"מ
 משקל:  בין 1,070 ל-1,080 ק"ג
 בסיס גלגלים:  2,495 מ"מ
 מפרט טכני
 מנוע:  מנוע חשמלי קדמי המספק 64 כ"ס ומומנט מרבי של 19.88 קג"מ
 מהירות מרבית:  130 קמ"ש
 סוללה:  סוללת ליתיום-יון בקיבולת 20 קוט"ש
 טווח נסיעה:  180 ק"מ
 קשר:  מיצובישי eK קרוס, ניסאן סאקורה
 
מיצובישי eK קרוס EV (באנגלית: Mitsubishi eK cross EV; ביפנית: 三菱・eKクロスEV) היא מכונית קיי במרכב האצ'בק, בעלת ארבעה מקומות ישיבה, שמיוצרת על ידי מיצובישי מוטורס משנת 2022. היא נחשפה במפעל מיצובישי מוטורס ב-20 במאי 2022. היא מיוצרת בשיתוף פעולה של מיצובישי מוטורס וניסאן תחת NMKV, והיא מכונית אחות לניסאן סאקורה שהוצגה יחד איתה במפעל מיצובישי מוטורס ב-20 במאי 2022. היא הגרסה החשמלית למיצובישי eK קרוס.
סקירה כללית

היא בעלת מרכב האצ'בק גבוה מהרגיל, וכוללת את העיצוב המעודכן של דגמי מיצובישי מוטורס וניסאן. היא כוללת מנוע חשמלי קדמי המספק 64 כ"ס ומומנט מרבי של 19.88 קג"מ. המהירות המרבית עומדת על 130 קמ"ש. סוללת ליתיום-יון בקיבולת 20 קוט"ש המאפשרת טווח נסיעה חשמלי של 180 ק"מ.
הערות שוליים

↑  Mitsubishi eK X Looks Like A Cartoon Outlander That Hit A Brick Wall, Motor1.com (באנגלית)
↑  News Release | Mitsubishi Motors Corporation, MITSUBISHI MOTORS (באנגלית)
↑  Nissan Sakura Debuts As $14,000 Electric Kei Car With 112 Miles Of Range, Motor1.com (באנגלית)
↑  【三菱 eKクロスEV】実質200万円以下で買えるEV、航続180kmで新市場を創出, レスポンス（Response.jp） (ביפנית)
↑  【日産 サクラ】軽自動車の常識を変える!?「軽EV」は日本に電動“花”を咲かせるか, レスポンス（Response.jp） (ביפנית)
מגפת הקורונה במאלי

| --- | --- |
 במדינות או באזורים:  מאלי מאלי
 מקרי מוות:  743‏
 מקרי הדבקה:  33,148‏   • 75 מהם חולים פעילים
 הבריאו:  32,330‏ רענון נתונים
 
מגפת הקורונה התפרצה במאלי במרץ 2020.
רקע

ב־12 בינואר 2020 אישר ארגון הבריאות העולמי (WHO) כי נגיף הקורונה הוא הגורם למחלת נשימה בעיר ווהאן, מחוז חוביי, סין.
יחס המתים במקרה של COVID-19 נמוך בהרבה מנגיף הסארס בשנת 2003 אך ההעברה גדולה משמעותית.
ציר זמן > מרץ 2020

ב־25 במרץ, אישרה מאלי את שני המקרים הראשונים שלה מהנגיף.
ב־26 במרץ נרשמו עוד שני מקרים חדשים. כדי להתמודד עם המגפה הכריז נשיא הרפובליקה של מאלי איברהים בובאכר קיטה על מצב חירום והכריז על עוצר משעה 21:00 עד 5:00 בבוקר.
ב-27 במרץ, אשרו עוד שבע מקרים של הנגיף מספר המקרים הכולל במאלי עלה ל-11 מקרים.
ב־28 במרץ, אישרו עוד שבעה מקרים חדשים, סך כול המקרים במאלי עלה ל-18.
ב־31 במרץ אשרו עוד 25 מקרים ו-2 מקרי מוות.
ציר זמן > אפריל 2020

נכון ל-24 באפריל 309 נדבקים, 77 הבריאו ו-21 מקרי מוות.
אמצעי מניעה

ב-18 במרץ, הנשיא איברהים בובאכר קיטה השעה את הטיסות מהמדינות שנפגעו מהנגיף, סגר בתי ספר ואסר על התכנסויות ציבוריות גדולות. עם זאת, הבחירות המתוכננות בחודשים מרץ-אפריל, שכבר נדחו מספר פעמים עקב המצב הביטחוני הירוד במדינה, ימשיכו להתקיים כמתוכנן.
הערות שוליים

1 2 3  COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל
מורטוריום

מורטוריום (Moratorium) פירושו עיכוב או השהייה של פעילות, והוא מיושם בתחומים שונים.
בתחומי שמירת הטבע והסביבה

פעילים למען זכויות בעלי חיים פועלים לעיתים להשגת מורטוריום של פעילות דיג או ציד באזורים מסוימים, כהגנה על מינים שונים של בעלי חיים בסכנת הכחדה.
מורטוריום יכול להתבצע בעניין פעילות תעשייתית כגון כרייה, או ניסויים גרעיניים.
אחר דליפת הנפט במפרץ מקסיקו (2010) הכריז שר הפנים של ארצות הברית על מורטוריום של קידוחי נפט תת-מימיים, למשך 6 חודשים.
בתחום המשפט

בארצות הברית מקובל להשתמש במונח "מורטוריום" בהקשר של עונש מוות. במקרים של ספק משפטי קל, נידונים למוות מקבלים מורטוריום, וביצוע גזר הדין נדחה במספר שנים, עד לבירור הספקות. כמו כן, מדינות רבות בארצות הברית (בהן קולורדו, אוקלהומה, אורגון, פנסילבניה ווושינגטון) הכריזו על מורטוריום כללי ללא הגבלת זמן, ובמדינות אלה מזה שנים רבות לא בוצע גזר דין מוות.
בדיני חַדְלוּת פֵּרָעוֹן האנגליים, משמש המונח כמונח נרדף להקפאת הליכים.
מקרה נוסף הוא עיכוב של הליכי גבייה. לדוגמה: גורם משפטי נותן צו עיכוב של תשלום בשל נסיבות מקלות.
בפוליטיקה

כחלק מהמחאה בארצות הברית נגד מלחמת וייטנאם, התרחשה ב-1970 שביתת סטודנטים שנקראה "המורטוריום לסיום המלחמה בווייטנאם" (Moratorium to End the War in Vietnam). השביתה התרחשה בתאריך ה-15 בכל חודש, עד לסיום המלחמה.
בפסיכולוגיה

בפסיכולוגיה משמש המונח, שהוצע על ידי הפסיכואנליטיקאי והתאורטיקן אריק אריקסון. מושג המורטוריום מתייחס לשלב החמישי בתאוריה הפסיכוסוציאלית של אריקסון- השלב של גיבוש זהות אל מול טשטוש/בלבול זהות. המושג מתייחס לשמיטת חובות של בן הנוער בגיל ההתבגרות ללא כל שפיטה או ביקורת עליו. הורים שיאפשרו זאת בשלב זה יגרמו לבן הנוער לחפש את זהותו ללא תחושת אשמה. בן הנוער בשלב החמישי יבדוק מה מתאים לו, מי קבוצת השווים שאליה יתחבר, בן הנוער יתנסה בדברים שונים-חיוביים או שליליים ולמעשה כך יבסס את זהותו. אריקסון מזכיר מושג נוסף בתקופה זו והוא 'זהות שאולה', רוצה לומר, בן הנוער "שואל" זהותם של החברים, בדרך כלל אנשים מוכרים ומשמעותיים עבורם (מפורסמים, שחקנים, זמרים) וכך מייחס לעצמו תכונות של אותם אנשים ומחליט לבסוף מה לאמץ לעצמו ומה לא. אלו למעשה מתארים את שלב "פסק הזמן" המתרחש בגיל ההתבגרות. בתקופה זו מקבלים המתבגרים חופש להתנסות בתפקידים חברתיים ואישיים שונים כאשר רק חובות מעטות מוטלות עליהם, על מנת שיוכלו לגבש את זהותם לאור התנסויותיהם. ההורים והחברה אמורים לאפשר למתבגר בתקופה זו מרחב של תמרון ובדיקה עצמית. אם פסק הזמן לא יתאפשר עלול הדבר לפגוע בגיבוש הזהות של המתבגר.
הערות שוליים

↑  legislation.gov.uk, Corporate Insolvency and Governance Act 2020
| --- | --- |
בקרת זהויות :  GND: 4659982-4
מישל פוגאן

| --- | --- |

מישל פוגאן כפי שצולם ב-2011
 לידה:  12 במאי 1942 (בן 82) גרנובל, צרפת
 מוקד פעילות:  צרפת 
 תקופת הפעילות:  מ-1964
 עיסוק:  זמר, פזמונאי
 סוגה:  שאנסון, פופ, בלדה
 שפה מועדפת:  צרפתית 
 חברת תקליטים:  Universal records  Barclay Records
 שיתופי פעולה בולטים:  הבזאר הגדול של מישל פוגאן
 צאצאים:  Marie Fugain 
 פרסים והוקרה:  מפקד מסדר האמנויות והספרות (2009)  קצין במסדר ההצטיינות הלאומי (24 ביוני 1993) 
 http://pluribuslive.com
 פרופיל ב-IMDb
 
מישל פוּגאן (בצרפתית: Michel Fugain;‏ נולד ב-12 במאי 1942 בגרנובל, צרפת) הוא פזמונאי וזמר צרפתי שהחל את הקריירה ב-1964 ופועל בסוגות הפופ והשאנסון.
ביוגרפיה

מישל פוגאן החל את הקריירה המוזיקלית שלו ב-1964 עת כתב מספר שירים לזמר מישל סרדו. בהמשך כתב לזמרים נוספים כגון דלידה ומארי לאפורה. ב-1967 הופק אלבומו הראשון, שנקרא: "Je n'aurai pas le temps". ב-1972 הקים את ההרכב "הבזאר הגדול", שמנה 25 חברים (זמרים, רקדנים ונגנים) ובמשך ארבע שנות פעילותו זכה להצלחה בינלאומית. בראשית שנות ה-80 דעכה הפופולריות שלו.
ב-1988 הוציא לאור את הסינגל "Viva la vida", אשר זכה להצלחה בצרפת.
פוּגאן זכה לפופולריות רבה בישראל במחצית שנות ה-70 של המאה ה-20 עת כיכב בראש ההרכב המוזיקלי "הבזאר הגדול". שירי "הבזאר הגדול" תורגמו לעברית והושרו על ידי דני ליטני.
פוּגאן נשוי למישל פוגאן לסטפני, ולזוג נולדו שתי בנות: מארי פוגאן (שחקנית, נולדה ב-1973) ולורט פוגאן, שנפטרה ב-2002 מלוקמיה.
לשון הקרח נורדנשלד

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  76°11′00″S 162°45′00″E﻿ / ﻿76.1833°S 162.75°E﻿ / -76.1833; 162.75
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומילשון הקרח נורדנשלד(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומילשון הקרח נורדנשלד
 
לשון הקרח נורדנשלד (באנגלית: Nordenskjöld Ice Tongue) הוא קרחון רחב הבולט לכיוון מזרח מקרחון מוסון לתוך ים רוס, באזור חוף סקוט של ארץ ויקטוריה, שבאנטארקטיקה.
היסטוריה > גילוי הקרחון

הקרחון התגלה על ידי המשלחת הלאומית הבריטית לאנטארקטיקה (משלחת דסקברי), אשר חקרה את אנטארקטיקה בין השנים 1901–1940.
היסטוריה > מקור השם

לשון הקרח נקראת על שמו של אוטו נורדנשלד, גאוגרף שוודי אשר הוביל משלחת חקר לאנטארקטיקה בשנת 1901.
על פי כללי מתן השמות המוסכמים באנטארקטיקה המונח לשון קרח משמש לתאר לשון קרח שהיא המשך של קרחון הגולש לתוך הים. במקרה זה לא קיים קרחון בשם נורדנשלד, אולם השם נתקבע קודם לקביעת כללי מתן השמות, והוחלט להשאיר את השם שנתקבע.
לקריאה נוספת

• United States. Defense Mapping Agency. Hydrographic Center, , P 236
• United States. Defense Mapping Agency. Hydrographic Center, , P 195
• Ian Stirling (1969), , New Zealand Journal of Marine and Freshwater Research, 3:2, https://doi.org/10.1080/00288330.1969.9515288
• Ian Stirling, , Allnals of Glaciology 12 1989
• Harry Keys, Dennis Fowler, , Ecology Vol. 50, No. 4 (Jul., 1969), pp. 573-586 (14 pages) https://doi.org/10.2307/1936247
מחטנאים

| מחטנאים |
| --- | --- |
 אשוחית אנגלמן
מיון מדעי
ממלכה:: צומח
מערכה:: מחטנאים
שם מדעי
 Pinophyta ‏רוול, 1996

מחטנאים (שם מדעי: Pinophyta) היא מערכה הידועה גם בשם אצטרובלניים, כיוון שהאצטרובל משמש כמערכת ההתרבות של כל הצמחים ממערכה זו (ורק זו).
נכון ל-1998, במערכה זו יש מחלקה אחת (המחטניים), ולה יש סדרה אחת (המחטיים), וסדרה זו מחולקת ל-8 משפחות, 68 סוגים ו-629 מינים.
הערות שוליים

↑  Lott, John N. A; Liu, Jessica C; Pennell, Kelly A; Lesage, Aude; West, M Marcia, Iron-rich particles and globoids in embryos of seeds from phyla Coniferophyta, Cycadophyta, Gnetophyta, and Ginkgophyta: characteristics of early seed plants, כרך 80, 9, Canadian Journal of Botany, 2002, עמ' 954–961, ISBN 10.1139/b02-083
| --- | --- |
בקרת זהויות :  NLI: 987007555423005171  BnF: cb119377828 (data)  LCCN: sh85031129 
ערך זה הוא קצרמרבנושא בוטניקה. אתם מוזמנים לתרום לוויקיפדיה ו.
מונטפולצ'אנו

מונטפולצ'אנו (איטלקית: Montepulciano) היא עיר בטוסקנה שבאיטליה, כ-70 ק"מ דרום מזרחה מסיינה. העיר פרחה בימי הביניים המאוחרים והרובע העתיק שלה שומר על אופיו מתקופה זו. מונטפולצ'אנו היא יצרנית של יינות ומזונות ומוכרת בזכות הגבינה, החזיר, הפסטה, הדבש ובייחוד היין וינו נובילה די מונטפולצ'אנו.
גאוגרפיה

מונטפולצ'אנו נמצאת במזרח טוסקנה, בנפת סיינה, כ-70 ק"מ דרום מזרחה מסיינה. היא שוכנת בין עמק קיאנה (Val di Chiana) ועמק אורצ'ה (Val d'Orcia), על פסגת הר בגובה 605 מטר מעל פני הים.
היסטוריה

על פי האגדה העיר הוקמה על ידי לארס פורסנה, מלך קיטוזי האטרוסקי, שלפי המקובל חי במאה ה-5 לפנה"ס. על פי השרידים הארכאולוגיים היה קיים במקום ישוב כבר במאות ה-4 וה-3 לפנה"ס. בתקופה הרומית הייתה במקום מצודה. לאחר נפילת הקיסרות הרומית המערבית היה המקום בשליטת הלומברדים. המקור הכתוב המוקדם ביותר המזכיר את המקום וזאת בכינוי "הר פוליטיאנוס" – Mons Politianus – הוא משנת 715. במאה ה-12 הייתה מונטפולצ'אנו תחת מתקפות חוזרות מצד סיינה, במלחמתה זו נעזרה בפרוג'ה ואורבייטו ולעיתים גם בפירנצה. המאה ה-14 התאפיינה במאבקים פנימיים בין משפחות האצולה המקומיות. עד שמשפחת דל פקורה ( Del Pecora) השתלטה על העיר. מ-1390 מונטפולצ'אנו הפכה לבת ברית של פירנצה, במאבקה של זו נגד סיינה. מאז ועד אמצע המאה ה-16 הייתה לעיר תקופת פריחה. בתקופה זו נבנו ארמונות, העומדים על תילם עד היום, שבבנייתם השתתפו גדולי הארכיטקטים של התקופה. ביניהם אנטוניו דה סנגאלו האב, ג'אקומו בארוצי דה ויניולה, בלדסרה פרוצי ואחרים. ב-1559 נכבשה סיינה על ידי פירנצה ובכך איבדה מונטפולצ'אנו את חשיבותה האסטרטגית והחלה תקופת דעיכה.
גלריה של מונטפולצ'אנו

הדואומו של מונטפולצ'אנו
כנסיית Madonna di San Biagio
כנסיית סנטה לוצ'יה
מונטסילבנו

מונטסילבנו (באיטלקית: Montesilvano) היא עיירה בנפת פסקארה שבמחוז אברוצו שבאיטליה. שם העיירה לקוח כנראה מהשפה הלטינית ומשמעותו "גבעה מיוערת" (סילבה, בלטינית: יערות). העיירה ממוקמת על חוף הים האדריאטי ומהווה יעד משיכה תיירותי הן לתיירות חוץ והן לתיירות פנים. העיירה שוכנת מצפון לפסקארה והיא צמודה לה. מונטסילבנו מחולקת למונטסילבנו הימית (Montesilvano Marina) ולמונטסילבנו עילית (Montesilvano Colle). הראשונה היא עיירה תוססת, משופעת באתרי בילוי ימיים והאחרונה מקורה בעיירה הימיביניימית ובמצודה שהוקמה אז.
היסטוריה

ראשיתה של מונטסילבנו בתקופת הרפובליקה הרומית, אז הוקם בה מקדש לאל יופיטר. באתר בו היה קיים מקדש זה הוקמה בשנת 1468 כנסייה המוקדשת לבתולה של הכרמל. העיירה שגשגה בזכות תעשיית המלח ששווק לרומא. עוד קודם לכן הוקם בשנת 872 מנזר סן קלמנטה. תיעוד על ההתיישבות הראשונה על הגבעה קיים משנת 1114, מימיו של רוג'רו השני, מלך סיציליה והאזכור הראשון של העיירה בשמה הנוכחי הוא משנת 1140. במאה ה-15 הייתה העיירה חלק מממלכת נאפולי.
ב-1815 לאחר המלחמות הנפוליאוניות חזרה מונטסילבנו להיות חלק מהנחלה של בית בורבון ובשנות העשרים והשלושים של המאה ה-19 הצטרפו כמה מאזרחי העיירה לקרבונארי. בשל גודלה הקטן של העיירה, היא סופחה באמצע המאה ה-19 לעירייה של קאפלה סול טאבו (Cappelle sul Tavo). בשנת 1860 הפכה העיירה לחלק מממלכת איטליה. ב-1863 חוברה העיירה למסילת הברזל של הים האדריאטי.
ערים תאומות

בוסניה והרצגובינה גראדישקה (אנ'), בוסניה והרצגובינה (מ־2018)
מולדובה טיגינה, מולדובה
הונגריה היידובסרמן, הונגריה
הערות שוליים

↑  "Побратимски градови". gradgradiska.com (בסרבית). Gradiška. 2021-04-24. נבדק ב-2021-04-24.
↑  "Gli Ultimi Sovietici, IlTascabile.com". ביולי 2018. {{cite web}}:  (עזרה)
| --- | --- |
בקרת זהויות :  NLI: 987007562470405171  GND: 4552013-6  LCCN: n85248566  MusicBrainz: f298e487-6593-42c3-b1d9-dd6052732555  VIAF: 124405474   WorldCat (עם VIAF): 124405474
מוחמד אחתארין

מוחמד אמין אחתארין (Mohamed Amine Ihattaren; נולד ב-12 בפברואר 2002) הוא כדורגלן הולנדי, המשחק בעמדת הקשר באייאקס בהשאלה מיובנטוס.
קריירה

אחתארין נולד באוטרכט. ב-2010 הצטרף למועדון הנוער של פ.ס.וו. איינדהובן. בעונת 2017/2018 זכה עם הקבוצה עד גיל 19 באליפות ליגת הנוער ובעונת 2018/2019 סיים עימה במקום השני. את הבכורה שלו בקבוצה הבוגרת ערך בינואר 2019 במשחק נגד חרונינגן במסגרת ליגת העל ההולנדית. הוא שותף ב-12 משחקים בעונה זו. בעונת 2019/2020 שיחק ב-22 משחקי ליגה וכבש שלוש פעמים. הוא שיחק בשני משחקי גביע וכבש שער ניצחון בהארכה בסיבוב השני מול GVVV. כמו כן שותף בתשעה משחקים במסגרת הליגה האירופית בהם כבש שלושה שערים.
אחתארין היה חבר בנבחרת הולנד שזכתה ב-2018 באליפות אירופה בכדורגל עד גיל 17 ונבחר לנבחרת הטורניר. הוא כבש בשלבי רבע הגמר, חצי הגמר והגמר בבעיטות ההכרעה מ-11 מטר.
ב-31 באוגוסט 2021 חתם ביובנטוס והושאל מיד לסמפדוריה לשנה אחת. ב-12 בספטמבר נכלל בסגל הקבוצה וישב על הספסל במשחק נגד אינטר, אך לא שותף. באוקטובר 2021 – חודש וחצי בלבד לאחר הצטרפותו – אחתארין טרם הופיע במדי הקבוצה, ועלו דיווחים על "קשיי הסתגלות", על אף שהושם לו עוזר אישי באיטליה לסייע לו בענייניו, בנוסף למנהלו האישי. לכאורה, לקבוצתו נמאס מהתנהגותו ומחוסר המקצועיות שלו.[28] הוא התאמן בנפרד במשך זמן רב כדי להחזיר לעצמו את הכושר בג'נובה, אך ביקר בקביעות אצל מכרים במונקו ובמילאנו, ערים במרחק של כשעתיים וחצי נסיעה מג'נובה. ב-14 באוקטובר אחתארין חזר להולנד מ"סיבות אישיות" וסיים את תקופתו בסמפדוריה עם הופעה אחת בספסל ומבלי ששותף באף משחק.
ב-12 בינואר 2022 דווח כי אחתארין עבד על הכושר שלו עם חרלד וננבורג כדי לאפשר כניסה מחדש לכדורגל מקצועני. דיווחים ראשוניים העלו השערות על חזרה למועדון עיר הולדתו אוטרכט. ב-30 בינואר אושר כי הושאל לאייאקס לשנה עם אפשרות לרכישה בעבור 2 מיליון אירו. ב-11 במרץ, לאחר שטרם הופיע במדי הקבוצה, המאמן אריק טן האך הביע את אכזבתו מהשיפור הפיזי של אחתארין. ב-1 באפריל אחתארין הופיע לראשונה בקבוצת המילואים של אייאקס, המתחרה בליגת המשנה ההולנדית, בתיקו 0–0 נגד נאק ברדה, מה שהיה משחקו התחרותי הראשון מזה כשנה. שלושה ימים לאחר מכן, אחתארין פתח בהרכב קבוצת המילואים לראשונה והבקיע שער נגד טופ אוס בניצחון 4–1. ב-17 באפריל הופיע לראשונה במדי הקבוצה הראשונה במהלך גמר הגביע ההולנדי לעונת 2022, בהפסד נגד פ.ס.וו איינדהובן, קבוצתו הקודמת, לאחר שעלה כמחליף בדקה ה-86. ב-25 באפריל הבקיע שלושער תוך 10 דקות בניצחון 6–1 של קבוצת המילואים נגד פנלו.
סגנון משחק

קשר זריז ובעל כשרון, אחתארין הוא בעיקר פליימייקר אך יכול לשחק בקרוב עמדות ההתקפה. אינסטינקטיבי ומיומן במסירות, הוא הושווה לבן ארצו ממפיס דפאי.
תארים

פ.ס.וו. איינדהובן
מגן יוהאן קרויף: 2021
מחלוקות

אחתארין ספג לאחרונה אש על קשריו לכאורה עם העולם התחתון ההולנדי: הוא מואשם בקשרים עם מוקרו מאפיה (ארגון פשע רב עוצמה המורכב מפושעים מרוקאים או ממוצא מרוקאי), לאחר שחבר-לכאורה בארגון הגיע לבית המשפט במכונית השייכת לאחתארין, מה שהוביל את הרשויות בהולנד לחקור ולגלות כי אחתארין הוא חבר ומקורב לכמה חברים רמי דרג בארגון פשע זה. בעקבות כל אלה, הוא החל לקבל איומים ברצח ברשתות החברתיות, ואייאקס תנסה לסיים את חוזהו לפני תום העונה הנוכחית של ליגת העל ההולנדית.
הערות שוליים

↑  "Ihattaren laat van zich horen en werkt met Vanenburg aan rentree", Voetbal International, ‏12 בינואר 2022
↑  Ajax huurt Ihattaren met optie tot koop, Voetbal International, ‏30 בינואר 2022
↑  Ten Hag teleurgesteld in Ihattaren: 'Als je niet kan rennen, dan houdt alles op', NOS, ‏12 במרץ 2022
↑  Innamorati di Mohammed Ihattaren, L'Ultimo Uomo, ‏5 בפברואר 2020
↑  Mohamed Ihattaren kan Memphis Depay achterna, soccernews.nl, ‏22 בדצמבר 2020
↑  Ajax tenta romper contrato de jogador acusado de ter ligações com a máfia, Torcedores.com, ‏9 באוגוסט 2022
↑  Ajax: meia é ligado à máfia e clube tenta se desfazer do jogador, Torcedores.com, ‏8 באוגוסט 2022
↑  Ajax busca rescindir contrato de futbolista que estaría involucrado con la mafia, Fox Sports (Mexico), ‏8 באוגוסט 2022
↑  L'Ajax veut rompre le contrat d'un joueur à cause de ses liens avec la mafia, SO FOOT.com, ‏9 באוגוסט 2022
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מוחמד אחתארין".
מוריס FV

| --- | --- |

Morris FV, כבאית מהעיר פלימות'
 מאפיינים כלליים
 נקרא גם:  Austin 3-ton / 5-ton
 יצרן:  Morris Commercial Cars חברת בת של Morris Motors (אנ')
 שנות ייצור:  1955–1959
 הרכבה:  בריטניה בריטניה
 מודל אחריו:  מוריס FE  Austin FE
 חברת אם:  The British Motor Corporation Limited‏ (BMC) (משנת 1952)
 משקל:  3-5 טון (כולל כושר מטען)
 מפרט טכני
 מנוע:  מנועי דיזל 6 צילינדרים, 4.3 ליטר המפיק 80 כ"ס  6 צילינדרים, 4.3 ליטר המפיק 100 כ"ס (יוצר משנת 1953)
 הילוכים:  תמסורת ידנית
מוריס FV (באנגלית: Morris FV) היא משאית אשר יוצרה על ידי חטיבת המכוניות המסחריות Morris Commercial Cars (אנ') חברת בת של Morris Motors (אנ') אשר יוצרה בין השנים 1948–1954.
משנת 1952 הייתה Morris Commercial Cars בעלות קונצרן הרכב הבריטי The British Motor Corporation Limited‏ (BMC).
סדרות "מוריס FV"

סדרה ראשונה - יוצרה בין השנים 1948–1953.
סדרה שנייה - יוצרה בין השנים 1953–1954.
"מוריס FV"

ב"קבינה" - 2 מושבים (נהג + נוסע).
מנוע קדמי שמורכב מתחת לתא הנהג.
מנוע דיזל.
למרות שדגם "מוריס FV" הושק בשנת 1948, היו בו מאפייני תכנון מלפני מלחמת העולם השנייה בפרט דלתות ה"התאבדות" הקדמיות - ציר הדלתות הוא בחלקן האחורי והן נפתחות כלפי קדמת הרכב.
דגם "מוריס FV" נמכר גם תחת השם "אוסטין" (משנת 1952).
בדגמי "מוריס FV" נבנה הסורג ההפוך המובהק בצורת לב, ואילו לדגמי "אוסטין FV" היה סורג אופקי נמוך-רכוב.
דגם "מוריס FV" צולם לסרט "Genevieve" אשר הופק בבריטניה בשנת 1953.
תמונות

מוריס FV, שנת 1950
מוריס FV (מימין)
ראו גם

מוריס CS9
מוריס C8
מוריס J2
מוריס J-type
הערות שוליים

↑  Harry Edwards. Morris Commercial Vehicles. Alan Sutton. ISBN 0-7509-0176-4
↑  ראו "מוריס FV" simoncars.co.uk/morriscv/morrisfj
↑  משאיות מסחריות קלות - ראו "מוריס FV" aronline.co.uk/commercials/commerials-light-trucks
↑  "מוריס FV" צולם לסרט "Genevieve" אשר הופק בבריטניה בשנת 1953 imcdb.org/v098972
מוחמד אל-בראדעי

מוחמד אל-בראדעי
מוחמד אל-בַּרַאדְעִי (בערבית: محمد البرادعي; נולד ב-17 ביוני 1942) הוא דיפלומט ומשפטן מצרי, כיהן כמזכ"ל הסוכנות הבינלאומית לאנרגיה אטומית (סבא"א) בשנים 1997–2009. במהלך תקופה זו זכה במשותף עם סבא"א בפרס נובל לשלום לשנת 2005. כיהן במשך תקופה קצרה בשנת 2013 בתפקיד סגן נשיא מצרים.
ביוגרפיה

נולד בקהיר למוסטפא אל-בראדעי, עורך דין ונשיא לשכת עורכי הדין של מצרים. ב-1962 סיים תואר במשפטים באוניברסיטת קהיר, וב-1974 דוקטורט במשפט בינלאומי פומבי בבית הספר למשפטים של אוניברסיטת ניו יורק.
ב-1964 התחיל בקריירה דיפלומטית במשרד החוץ המצרי, ושירת בין השאר בנציגות מצרים באו"ם בז'נבה ובניו יורק. בשנים 1974–1978 היה עוזר שר החוץ המצרי. ב-1980 עזב את שירות החוץ המצרי והפך לעמית בכיר במכון האו"ם לחינוך ומחקר. בשנים 1981–1987 הרצה בבית הספר למשפטים של אוניברסיטת ניו יורק.